Diari Oficial de la Generalitat Valenciana


Sumari del DOGV 3998, del 14-05-2001 (2001/3998)

Rotlle d'apel·lació número 1.140/2001. Cèdula de notificació.
-------------------------------------------------------------

### Dades del document

Número de DOGV
:   3998

Data del DOGV
:   14-05-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/3998


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.140/2001. Cèdula de notificació. [2001/Q3998]
  
La Secció de Suport de la Secció Setena de l'Audiència Provincial de València ha dictat, en el rotlle d'apel·lació número 1.140/200, la sentència que té l'encapçalament i la part dispositiva que es diu tot seguit:
  
«València, 22 de març de 2001
  
La Secció Setena de Suport d'aquesta Audiència Provincial de València, sent-ne ponent la magistrada Concepción Ceres Montes, ha vist les actuacions de judici de menor quantia número 303/1998, promogudes davant el Jutjat de Primera Instància número 3 de Torrent per la senyora Dolores, el senyor Adolfo, el senyor José, la senyora Elvira i el senyor Vicente Esteve Puchol contra el senyor Antonio Rius Tárrega, el senyor Vicente Barberá Pastor, el senyor Juan Cervera Folch, Construcciones Barberá, SL, i Vicente Barberá, SL, sobre reclamació de quantitat; pendents davant d'aquesta secció en virtut del recurs d'apel·lació interposat pel senyor Antonio Rius Tárrega i el senyor Vicente Barberá Pastor, representats per la procuradora María Sánchez Martínez i dirigits per la lletrada Emma Ramón Bautista; han comparegut els apel·lats, la senyora Dolores, el senyor Adolfo, el senyor José, la senyora Elvira i el senyor Vicente Esteve Puchol, representats per la procuradora Susana Fazio López i dirigits pel lletrat Jorge Muñoz Roig. No han comparegut els apel·lats, el senyor Juan Cervera Folch, Construcciones Barberá, SL, i Vicente Barberá, SL.
  
Decisió
  
Que, amb la desestimació del recurs d'apel·lació interposat pel senyor Antonio Rius Tárrega i el senyor Vicente Barberá Pastor, representats per la senyora María Sánchez Martínez, i amb l'estimació del formulat per adhesió per la senyora María Dolores, el senyor Adolfo, el senyor José, la senyora Elvira i el senyor Vicente Esteve Puchol, representats per la senyora Susana Fazio López, contra la sentència dictada en data 4 de setembre de 2000 per la magistrada jutgessa del Jutjat de Primera Instància i Instrucció número 3 de Torrent, aclarida per la interlocutòria de 27 de setembre de 2000, revoquem en part aquesta resolució en el sentit d'estimar íntegrament la demanda i condemnar també el senyor Juan Cervera Folch i la mercantil Vicente Barberá, SL, al pagament de la quantitat fixada en la sentència, així com a tots els demandats al pagament de les costes processals causades en la primera instància, i confirmem la resta de pronunciaments; tot això amb la imposició de les costes d'aquesta alçada als demandats apel·lants pel seu recurs i sense especial pronunciament pel que fa al recurs de la part actora apel·lant.
  
S'hi pot interposar en aquest cas recurs de cassació per interés cassacional o infracció processal d'acord amb la nova Llei d'Enjudiciament Civil».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Juan Cervera Folch.